2001/456/EY: Komission päätös, tehty 13 päivänä kesäkuuta 2001, tietyistä suu- ja sorkkataudin vastaisista suojatoimenpiteistä Alankomaissa tehdyn päätöksen 2001/223/EY muuttamisesta yhdeksännen kerran (ETA:n kannalta merkityksellinen teksti) (tiedoksiannettu numerolla K(2001) 1638)



Virallinen lehti nro L 157 , 14/06/2001 s. 0019 - 0020



Komission päätös, tehty 13 päivänä kesäkuuta 2001, tietyistä suu- ja sorkkataudin vastaisista suojatoimenpiteistä Alankomaissa tehdyn päätöksen 2001/223/EY muuttamisesta yhdeksännen kerran (tiedoksiannettu numerolla K(2001) 1638) (ETA:n kannalta merkityksellinen teksti) (2001/456/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Saatuaan tiedon suu- ja sorkkataudin esiintymisestä Alankomaissa komissio teki tietyistä suu- ja sorkkataudin vastaisista suojatoimenpiteistä Alankomaissa päätöksen 2001/223/EY(4), sellaisena kuin se on viimeksi muutettuna päätöksellä 2001/426/EY(5). (2) Suu- ja sorkkatautitilanne Alankomaiden eräissä osissa voi vaarantaa Alankomaiden alueen muissa osissa ja muissa jäsenvaltioissa sijaitsevat karjat elävien sorkkaeläinten ja eräiden niistä saatavien tuotteiden markkinoille saattamisen ja kaupan vuoksi. Viimeisimmästä tautitapauksesta ilmoitettiin kuitenkin 21 päivänä huhtikuuta 2001. (3) Neuvoston direktiivissä 85/511/ETY(6), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, otettiin käyttöön yhteisön toimenpide suu- ja sorkkataudin torjumiseksi. (4) Direktiivin 85/511/ETY 13 artiklan mukaisista suu- ja sorkkataudin valvonta- ja hävittämisedellytyksistä Alankomaissa tehdyssä komission päätöksessä 2001/246/EY(7), sellaisena kuin se on muutettuna päätöksellä 2001/279/EY(8), säädetään, että rokotusvyöhykkeeseen sovellettavia rajoituksia sovelletaan edelleen. Kaikki rokotetut eläimet oli kuitenkin teurastettu 25 päivään toukokuuta 2001 mennessä Oenea ympäröivällä alueella ja 14 päivään toukokuuta 2001 mennessä Kootwijkerbroekia ympäröivällä alueella. (5) Tautitilanteen kehityksen vuoksi on aiheellista helpottaa edelleen liitteessä I mainittujen alueiden ulkopuolelta tulevien taudille alttiiden eläinten siirtämistä. (6) Alankomaat toisti pysyvän eläinlääkintäkomitean 12 päivänä kesäkuuta 2001 pidetyssä kokouksessa päätöstä 2001/223/EY koskeneiden ehdotettujen muutosten osalta seuraavan kantansa: - Liikennettä liitteessä I mainituilta alueilta valvotaan jatkuvasti taudille alttiiden elävien eläinten siirtämisen estämiseksi. - Yhteisön sisäiseen kauppaan ja vientiin tarkoitettu liha pidetään täysin erillään päätöksessä 2001/305/EY säädetyllä terveysmerkinnällä varustetusta lihasta, ja se tulee laitoksista, joissa ei ole lainkaan päätöksessä 2001/305/EY säädetyllä terveysmerkinnällä varustettua lihaa. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 2001/223/EY seuraavasti: 1. Korvataan 12 a artikla seuraavasti: " 12 a artikla 1. Alankomaiden on varmistettava, että suu- ja sorkkataudille alttiiden elävien eläinten lähettäminen muilta kuin liitteessä I mainituilta Alankomaiden alueilta muihin jäsenvaltioihin on kielletty. 2. Poiketen siitä, mitä 1 kohdassa säädetään, lähtöpaikan toimivaltaiset viranomaiset voivat sallia nautojen ja sikojen siirtämisen muihin jäsenvaltioihin liitteessä I mainittujen alueiden ulkopuolella sijaitsevilta Alankomaiden alueilta, jos tästä tehdään ilmoitus määräjäsenvaltion ja kaikkien kauttakulkujäsenvaltioiden eläinlääkintäalan keskusviranomaisille." 2. Kootweijkerbroekia ympäröivää valvontavyöhykettä kuvaileva 1 kohta poistetaan liitteestä I ja Oenea ympäröivää valvontavyöhykettä kuvaileva 2 kohta numeroidaan uudelleen vastaavasti. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä kesäkuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 82, 22.3.2001, s. 29. (5) EYVL L 151, 7.6.2001, s. 45. (6) EYVL L 315, 26.11.1985, s. 11. (7) EYVL L 88, 28.3.2001, s. 21. (8) EYVL L 96, 6.4.2001, s. 19.